Hoe lyk dit? | Dion se gedagtes
September 9, 2010 deur Dion
Vanoggend – soos vele oggende in die nabye verlede – het wreed ontstaan met 'n oorverdowende gekraai in die motorhuis wat my elke oggend aan die spreekwoordelike verkeerde kant van die bed maak afdonder het. Na benede. Afklim was buite die kwessie. 'n Skrefiesoog-blik in die halfdonker na die wekker – vyfuur in die oggend… ek gaan daardie haan se nek nou omdraai! Hy het mos so ses weke gelede sy kraaistem gevind en hy gaan tekere daarmee soos 'n naturel met 'n vuvu-freakin-zela! Om myself sonde met die bure te bespaar het ek hom sedertdien maar noodgedwonge elke aand begin inbring om die desibels skans te verminder.
My voetstappe was nie my gewone geruislose sluip op die plankvloer om nie die ander wakker te maak nie. Vatso plank! Aha, trappe! Kry vir jou 'n linkervoet! En 'n regtervoet! O, jy hou daarvan? Hier's vir jou nog!
Ek het myself aan die voet van die trappe genoeg kalmeer om soos 'n skaduwee die motorhuis in te glip tot voor die groot kartondoos waar my vyfuur-wekker asem geskep het tussen sarsies. Met die volgende lostrek het ek hom in mid-kraai gevang en die karton 'n aardbewing-skud gegee. Die kraai het so twee derdes deur verander na 'n vreesbevange verwurging en daar was 'n geskokte stilte daarna. Vatso katvis!
Vreeslik selfvoldaan en grinnikkend was ek weer die trappe op en het myself by die skuifdeur maak staan vir 'n oggend-rokie. Ek was mos nou altemit heeltemaal wakker – geen rede om nou weer onder die vere in te klim nie. Dit was mistroostig grys buite en 'n motreëntjie het sagkens geruis op die teëldak. Digte mis het die vallei onder ons gesluier tot verlangs onder waar die gedruis van branders beswaarlik hoorbaar was. Die Irishman het vakerig vanaf die bed gevra: "Hoe lyk dit buite?" "Lekker," het ek vrolik geäntwoord. "Lekker k@k!"
Ek moes weer grinnik daarna – ek kan mos nie grappe onthou nie, maar ek het 'n goeie een per e-pos ontvang wat nogal vasgesteek het, so gepraat van "hoe lyk dit":
Die baas besluit hy moet vir Jonas inspan om sy elektriese pale te inspekteer. Hy stop vir Jonas 'n selfoon in die hand en verduidelik vir hom dat hy langs die pale moet afloop en hom bel as daar enige probleme is. Sowaar, dit was nie 20 minute nie, toe lui die baas se foon.
Baas: "Hallo Jonas. Wat's fout?"
Jonas: "Baas moet kom, hier's hom die groot k@k!"
Baas: "Kalmeer en sê eers, waar is jy?"
Jonas: "Ek sit hom bo-op die paal, want daar's 'n lau!"
Baas: " 'n Watse ding?"
Jonas: (byna histeries) "Die lau, baas, die lau!!! Lang hare, groot tanne!!! Die lau!!!"
Baas: "Ek weet nog steeds nie waarvan jy praat nie. Kyk goed en sê my: hoe lyk hy?"
Daar's 'n oomblik se stilte terwyl Jonas sekerlik kyk.
Jonas: "Hy lyk foggen hongor!!!"
Posted in Daaglikse doen en late | 10 Kommentaar
op September 9, 2010 at 2:17 nm | Antwoord Xena Phoenix
😆 😆 Arme Jonas
Ek hoop die haan het darem sy les geleer.
op September 9, 2010 at 3:06 nm | Antwoord Dion
Hoogs onwaarskynlik! Môre is dit seker weer sulke tyd… 😉
op September 9, 2010 at 3:28 nm | Antwoord oggend son
Ons het een keer bure gehad met so 'n verdomste haan. Ek het hom gereeld met 'n klip gegooi. Ek is SO nie 'n oggendmens nie!
op September 9, 2010 at 3:52 nm | Antwoord Dion
Dis die presiese rede hoekom ek die haan se volume probeer afdraai met die wegsit in die motorhuis – ek sou dieselfde gedoen het. En ja, oggendmens? Ek stem. "Put my coffee down and back away… slowly…"
op September 9, 2010 at 7:15 nm | Antwoord ekisanna
Bwahahaha! Voer die haan vir die lau. Ai Dion, 'skuus dat ek nie veel simpatie met hou het nie, maar ek moet elke oggend vyfuur opstaan. Gelukkig is ek 'n oggendmens…. wel ten minste tot ek by die werk kom 😉
op September 10, 2010 at 8:49 vm | Antwoord Dion
Ek beny jou nie… Wel, gewoonlik het ek nie 'n probleem met vroeg wakkerword nie, maar dis die manièr van wakkerword wat so erg saakmaak! Ek hoor ook daai ding van "tot ek by die werk kom". Mens spandeer meer tyd daar as met jou eie mense wat baie kosbaarder is. Somtyds is ek baie lus om 'n groot lewensverandering te maak, as ek net nie die geld so broodnodig gehad het nie!
op September 9, 2010 at 11:15 nm | Antwoord Olga
Wil jy nie nog 'n haan afrog nie? Gedorie waar, ek het drie van die goed. Ek is ver van die bure af. Maar die goed kom staan onder my kamervenster en kraai hulle longe los.
op September 10, 2010 at 8:30 vm | Antwoord Dion
Genade nee Olga, ek probeer juis van hierdie een ontslae raak! So klein gelukkie het my darem getref – ek hoef net uit te hou tot Dinsdag. Ek het die haan verruil vir twee eendjies. Ek is vas oortuig hulle gaan baie minder geraas maak… 🙂